Document ID: 31985D0036

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 13ης Δεκεμβρίου 1984
που αφορά την Ομοσπονδιακή Δημοκρατία της Γερμανίας, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων που προέρχονται από το φόρο προστιθεμένης αξίας
(Το κείμενο στη γερμανική γλώσσα είναι το μόνο αυθεντικό)
(85/36/ΕΚΑΧ, ΕΟΚ, Ευρατόμ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,
τη συνθήκη για την ίδρυση της Ευρωπαϊκής Οικονομικής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενεργείας,
την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ίδιους πόρους των Κοινοτήτων (1),
τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί εφαρμογής, ως προς τους ιδίους πόρους που προέρχονται από το φόρο προστιθεμένης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων (2), όπως τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ), αριθ. 3625/83 (3), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,
Εκτιμώντας:
ότι για τα οικονομικά έτη 1980, 1981, 1982 και 1983 η Επιτροπή εξέδωσε, κατ'εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 81/478/Ευρατόμ, ΕΚΑΧ, ΕΟΚ (4), 82/758/ΕΚΑΧ, ΕΟΚ, Ευρατόμ (5), 83/141/ΕΟΚ, Ευρατόμ, ΕΚΑΧ (6) και 84/273/Ευρατόμ, ΕΚΑΧ, ΕΟΚ (7) ·
ότι στην Ομοσπονδιακή Δημοκρατία της Γερμανίας, η μεταφορά προσώπων με πλοίο (εσωτερική μεταφορά) φορολογείται από την 1η Ιανουαρίου 1984· ότι υπό τις συνθήκες αυτές δεν είναι πλέον απαραίτητη η χορήγηση έγκρισης για το σκοπό αυτό·
ότι η συμβουλευτική επιτροπή ιδίων πόρων ενέκρινε την έκθεση στην οποία διατυπώνονται οι γνώμες των μελών της για την παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παράγραφος 6 του άρθρου 3 της απόφασης 81/478/Ευρατόμ, ΕΚΑΧ, ΕΟΚ καταργείται από την 1η Ιανουαρίου 1984.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 13 Δεκεμβρίου 1984.

Labels: 2
15